CELEX: C2006/143/09
Language: el
Date: 2006-06-17 00:00:00
Title: Υπόθεση C-451/03: Απόφαση του Δικαστηρίου (τρίτο τμήμα) της  30ής Μαρτίου 2006  (αίτηση του Corte d'appello di Milano για την έκδοση προδικαστικής αποφάσεως) — Servizi Ausiliari Dottori Commercialisti Srl κατά Giuseppe Calafiori (Ελευθερία εγκαταστάσεως — Ελεύθερη παροχή υπηρεσιών — Κανόνες ανταγωνισμού εφαρμοζόμενοι επί των επιχειρήσεων — Κρατικές ενισχύσεις — Κέντρα φορολογικής αρωγής — Άσκηση ορισμένων δραστηριοτήτων παροχής συμβουλών και φορολογικής αρωγής — Αποκλειστικό δικαίωμα — Αμοιβή για τις δραστηριότητες αυτές)

17.6.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 143/4
            
         Απόφαση του Δικαστηρίου (τρίτο τμήμα) της 30ής Μαρτίου 2006 (αίτηση του Corte d'appello di Milano για την έκδοση προδικαστικής αποφάσεως) — Servizi Ausiliari Dottori Commercialisti Srl κατά Giuseppe Calafiori
   (Υπόθεση C-451/03) (1)
   
   (Ελευθερία εγκαταστάσεως - Ελεύθερη παροχή υπηρεσιών - Κανόνες ανταγωνισμού εφαρμοζόμενοι επί των επιχειρήσεων - Κρατικές ενισχύσεις - Κέντρα φορολογικής αρωγής - Άσκηση ορισμένων δραστηριοτήτων παροχής συμβουλών και φορολογικής αρωγής - Αποκλειστικό δικαίωμα - Αμοιβή για τις δραστηριότητες αυτές)
   (2006/C 143/09)
   Γλώσσα διαδικασίας: η ιταλική
   Αιτούν δικαστήριο
   Corte d'appello di Milano
   Διάδικοι στην υπόθεση της κύριας δίκης
   Servizi Ausiliari Dottori Commercialisti Srl
   κατά
   Giuseppe Calafiori
   Αντικείμενο της υποθέσεως
   Αίτηση για την έκδοση προδικαστικής αποφάσεως — Corte d'appello di Milano — Ερμηνεία των άρθρων 4 ΕΚ, 10 ΕΚ, 43 ΕΚ, 48 ΕΚ, 49 ΕΚ, 82 ΕΚ, 86 ΕΚ, 87 ΕΚ και 98 ΕΚ — Συμβατότητα εθνικής ρυθμίσεως σχετικά με τη δήλωση εισοδήματος, παρέχουσα στα κέντρα φορολογικής συνδρομής το αποκλειστικό δικαίωμα να ασκούν ορισμένες δραστηριότητες παροχής συμβουλών και συνδρομής προς τις επιχειρήσεις και τους εργαζομένους τους
   Διατακτικό της αποφάσεως
   
               1)
            
            
               Τα άρθρα 43 ΕΚ και 49 ΕΚ έχουν την έννοια ότι αντίκειται προς αυτά μια εθνική ρύθμιση όπως η επίμαχη της κύριας δίκης, η οποία επιφυλάσσει αποκλειστικώς στα CAF το δικαίωμα ασκήσεως ορισμένων δραστηριοτήτων παροχής συμβουλών και φορολογικής αρωγής.
            
         
               2)
            
            
               Ένα μέτρο με το οποίο ένα κράτος μέλος προβλέπει την καταβολή αποζημιώσεως βαρύνουσας τον κρατικό προϋπολογισμό υπέρ ορισμένων επιχειρήσεων επιφορτισμένων να παρέχουν αρωγή στους φορολογουμένους, όσον αφορά την κατάρτιση και τη διαβίβαση φορολογικών δηλώσεων στην αρμόδια φορολογική υπηρεσία, πρέπει να χαρακτηριστεί ως κρατική ενίσχυση κατά την έννοια του άρθρου 87, παράγραφος 1, ΕΚ εφόσον:
               
                           —
                        
                        
                           το ύψος της αποζημιώσεως υπερβαίνει το ποσό που είναι αναγκαίο για την κάλυψη όλου ή μέρους των δαπανών που προκύπτουν από την εκπλήρωση των υποχρεώσεων δημόσιας υπηρεσίας, λαμβανομένων υπόψη των σχετικών εσόδων καθώς και ενός εύλογου για την εκπλήρωση των υποχρεώσεων αυτών κέρδους, και
                        
                     
                           —
                        
                        
                           η αποζημίωση δεν καθορίζεται βάσει αναλύσεως των δαπανών που φέρει μια μέση επιχείρηση, με χρηστή διοίκηση και καταλλήλως εξοπλισμένη με τα αναγκαία για την ικανοποίηση των απαιτήσεων δημόσιας υπηρεσίας μέσα, όσον αφορά την εκπλήρωση αυτών των υποχρεώσεων, λαμβανομένων υπόψη των σχετικών εσόδων καθώς και ενός εύλογου για την εκπλήρωση αυτών των υποχρεώσεων κέρδους.
                        
                     
         
      (1)  ΕΕ C 7 της 10.1.2004.